CELEX: 62017CN0705
Language: da
Date: 2017-12-15 00:00:00
Title: Sag C-705/17: Anmodning om præjudiciel afgørelse indgivet af Svea hovrätt (Sverige) den 15. december 2017 — Patent-och registreringsverket mod Mats Hansson

5.3.2018   
            
            
               DA
            
            
               Den Europæiske Unions Tidende
            
            
               C 83/12
            
         Anmodning om præjudiciel afgørelse indgivet af Svea hovrätt (Sverige) den 15. december 2017 — Patent-och registreringsverket mod Mats Hansson
   (Sag C-705/17)
   (2018/C 083/19)
   Processprog: svensk
   
      Den forelæggende ret
   
   Svea hovrätt
   
      Parter i hovedsagen
   
   
      Sagsøger: Patent-och registreringsverket
   
      Sagsøgt: Mats Hansson
   
      Præjudicielle spørgsmål
   
   
               1)
            
            
               Skal varemærkedirektivets artikel 4, stk. 1, litra b) (1), fortolkes således, at den helhedsvurdering af alle relevante faktorer, som skal foretages i forbindelse med en bedømmelse af risikoen for forveksling, skal påvirkes af den omstændighed, at en bestanddel af varemærket udtrykkeligt er blevet udelukket fra beskyttelse ved registreringen — dvs. ved at er blevet anført en såkaldt disclaimer ved registreringen?
            
         
               2)
            
            
               Hvis spørgsmål I besvares bekræftende, skal disclaimeren i så fald kunne berøre helhedsvurderingen på en sådan måde, at den kompetente myndighed tager hensyn til den pågældende bestanddel, men tillægger den en mere begrænset betydning således, at den ikke kan anses for at have fornødent særpræg, selv hvis bestanddelen rent faktisk har særpræg og er dominerende i det ældre varemærke?
            
         
               3)
            
            
               Hvis spørgsmål I besvares bekræftende, og spørgsmål II besvares benægtende, skal disclaimeren så alligevel på anden vis påvirke helhedsvurderingen?
            
         
      (1)  Europa-Parlamentets og Rådets direktiv 2008/95/EF af 22.10.2008 om indbyrdes tilnærmelse af medlemsstaternes lovgivning om varemærker (EUT 2008, L 299, s. 25)